დანიის ეროვნული გალერეა

**დანიის ეროვნული გალერეა** (დან. *Statens Museum for Kunst*, სიტყვა-სიტყვით ხელოვნების სახელმწიფო მუზეუმს ნიშნავს) - ეროვნული გალერეა კოპენჰაგენის ცენტრში, დანიაში. მუზეუმის კოლექციები მოიცავს დანიურ და უცხოურ არტეფაქტებს, XIV საუკუნიდან დღემდე.

## ისტორია 
დანიის ეროვნული გალერეის კოლექციები დანიელი მონარქების ხელოვნების განყოფილებებიდან (Kunstkammeret) წარმოიშვა. დაახლოებით, 1750 წლისთვის, ფრედერიკ V-ის ხელოვნების განყოფილების მცველი გერმანელი გერჰარდ მორელი გახდა, რომელმაც მეფეს ნახატებისთვის ცალკე კოლექციის შექმნა შესთავაზა. იმაში დასარწმუნებლად, რომ კოლექცია სხვა ევროპული სამეფო ოჯახებისა და ადგილობრივი მოხელეების კოლექციებზე ნაკლები არ ყოფილიყო, მეფემ დიდი რაოდენობით იტალიური, ნიდერლანდური და გერმანული ნახატი შეიძინა. კოლექციის დიდ ნაწილს ფლამანდიური და ნიდერლანდური ხელოვნების ნიმუშები შეადგენდა. მორელის პერიოდში ყველაზე მნიშვნელოვანი შენაძენი ანდრეა მანტენიას „ქრისტე, როგორც ცოდვების წამებული გამომსყიდველი“ იყო. სამეფო სამხატვრო გალერეა (Det Kongelige Billedgalleri) კრისტიანსბორგის სასახლეში იყო განთავსებული 1884 წლამდე, სანამ სასახლე დაიწვებოდა. მუზეუმი ხელახლა 1896 წელს გაიხსნა.

XIX საუკუნის ნამუშევრებიდან უმრავლესობა დანიელი მხატვრების ნამუშევარია. შესაბამისად, მუზეუმში დანიური ოქროს ხანის შეუდარებელი კოლექციაა დაცული. XX საუკუნეში მუზეუმმა სხვადასხვა პერიოდის ნამუშევრები შეიძინა. ბოლო პერიოდში მუზეუმს ნახატები შემოწირულობებიდან და ხანგრძლივადიანი იჯარით ემატება. 1928 წელს მუზეუმს იოჰანეს რუმპის ადრეული ფრანგი მოდერნისტი მხატვრების ნახატების დიდი კოლექცია შესწირეს, რის შემდეგაც მუზეუმმა ფრანგული ნახატები და ქანდაკებებიც შეიძინა.

## კოლექციები 
მუზეუმის კოლექციები 9 000-მდე ნახატისა და ქანდაკებისგან შედგება. ქაღალდზე შესრულებული ნიმუშების საერთო რაოდენობა 240 000-ს აღწევს, ხოლო ანტიკური ხანის, შუა საუკუნეებისა და რენესანსის პერიოდის თაბაშირის ნაკეთობებისა, 2600-ზე მეტს. ძველი ნამუშევრების დიდი ნაწილი დანიური სამეფო კოლექციიდანაა.
 
### ევროპული ხელოვნება 1300-1800 
ევროპული ხელოვნების კოლექცია 500 წლიანი პერიოდის ნიმუშებს აერთიანებს, 1300 წლიდნა 1800 წლამდე. კოლექციაში ანდრეა მანტინეას, ლუკას კრანახი უფროსის, პეტერ პაულ რუბენსის, რემბრანდტის, ტიციანისა და სხვათა ნახატებია დაცული. ევროპული ხელოვნების კოლექციის ნახატები ცამეტ ოთახშია გამოფენილი და უძველესი კოლექციაა დანიის მასშტაბით. კოლექციაში დანიური, ნიდერლანდური, ფლამანდიური, იტალიური, ფრანგული, ესპანური და გერმანული ნამუშევრებია დაცული.

### დანიური და ნორდიკული ხელოვნება 1750-1900 
დანიური და ნორდიკული ხელოვნების კოლექციაში 1750-დან 1900-წლამდე პერიოდის სკანდინავიური ხელოვნების ნიმუშებია შესული. კოლექციის მნიშვნელოვან ნაწილს დანიური ოქროს ხანიდან მოდერნიზმის დაბადებამდე პერიოდის ნახატები შეადგენს. 24 გალერეაში კოლექციის 400-მდე ნამუშევარია გამოფენილი. კოლექციაში შედის ნიკოლაი აბრაჰამ აბილდგაარდის, კრისტოფერ ეკესბერგის, ლაურიც რინგისა და სხვათა ნამუშევრები.

### ფრანგული ხელოვნება 1900-1930
1928 წელს დანიის ეროვნულ გალერეას იოჰანეს რუმპმა ფრანგული მოდერნიზმის დიდი კოლექცია შესწირა. კოლექციაში მუზეუმის ცნობილი ნამუშევრებია შესული, როგორიცაა, ანრი მატისის, პაბლო პიკასოს, ჟორჟ ბრაკისა და ანდრე დერენის ნახატები. კოლექცია რუმპმა მუზეუმს ჯერ კიდევ 1923 წელს შესთავაზა, მაგრამ მუზეუმის დირექტორმა, კარლ მადსენმა, უარი უთხრა, რადგანაც მაღალი ხარისხის ნამუშევრებად არ ჩათვალა.

### დანიური და საერთაშორისო ხელოვნება 1900-დღემდე
მუზეუმში 1900 წლის შემდგომი პერიოდის დანიური და საერთაშორისო ხელოვნების ნიმუშების კოლექცია 1993 წელს გაიხსნა და XX და XXI საუკუნის ნამუშევრებს შეიცავს. კოლექციის ყველაზე მნიშვნელოვანი ექსპონატები დანიური მოდერნიზმის ნამუშევრებია. ოსტრ ანლაგის პარკის გასწვრივ განლაგებულ გრძელ დერეფანში ამ პერიოდის ნახატები ქრონოლოგიური თანმიმდევრობითაა განლაგებული, ხოლო მცირე გალერეები სპეციფიკურ მხატვრებსა და მიმდინარეობებზეა ფოკუსირებული.

### გრაფიკული ხელოვნების სამეფო კოლექცია
გრაფიკული ხელოვნების სამეფო კოლექცია 240 000-ზე მეტ ნამუშევარს მოიცავს, მათ შორის, ესკიზებს, ლითოგრაფიულ ნამუშევრებსა და ქაღალდზე შესრულებულ სხვადასხვა ნამუშევარს, XV საუკუნიდან დღემდე. კოლექციის შეგროვება კრისტიან II-ის დროს დაიწყო. 1521 წლის დღიურში გერმანელი მხატვარი, ალბრეხტ დიურერი წერს, რომ მან მეფეს „მისი საუკეთესო ნამუშევრები“ გადასცა.

1843 წელს ნამუშევრები, რომლებიც მანამდე მეფის პირად კოლექციაში შედიოდა, საჯაროდ გამოიფინა, შემდეგ კი დანიის ეროვნული გალერეის ნახატების სამეფო კოლექციაში გადაიტანეს.

კოლექციაში უცხოელი ხელოვანების ნამუშევრებიცაა შესული, თუმცა უდიდეს ნაწილს დანიელი ხელოვანების ნამუშევრები შეადგენს. კოლექცია საჯაროდაა გამოფენილი შრიფტის ოთახში.

### ყალიბების სამეფო კოლექცია 
ყალიბების სამეფო კოლექცია *Vestindisk Pakhus*-შია განთავსებული. მასში ანტიკური ხანიდან რენესანსის ჩათვლით პერიოდის ქანდაკებების, მუზეუმებისა და ტაძრების თაბაშირის 2 000-ზე მეტი ყალიბი შედის. ყალიბების სამეფო კოლექცია მხოლოდ სპეციალურ ღონისძიებებზეა საჯაროდ ღია. კოლექცია პირველად 1895 წელს გამოფინეს.

## არქიტექტურა 
მუზეუმის თავდაპირველი შენობა ვილჰელმ დალერუპისა და გ.ე.ვ. მიოლერის მიერ ისტორიზმის იტალიური რენესანსის სტილში იყო დაპროექტებული. შენობა 1889-1896 წლებში აიგო.

მუზეუმი მოდერნული სტილით მნიშვნელოვნად გაფართოვდა 1998 წელს, რათა მოდერნული ხელოვნების ნიმუშების დიდი კოლექცია განეთავსებინათ. მუზეუმის რესტავრაციის დიზაინი ანა მარია ინდრიოსა და მადს მიოლერს ეკუთვნოდათ. ორი შენობა შუშის პანელში მოქცეული „ქანდაკებათა ქუჩითაა“ დაკავშირებული და თეატრით, რომელიც მუზეუმის მთელ სიგრძეზეა გადაჭიმული და ოსტრე-ანლაგის პარკს გაჰყურებს.

## გალერეა 

File:7 Cecco di Pietro, Madonna and Child, Copenhagen Statens Museum for Kunst.jpg | პიეტრო დი ჩეკო, *მადონა და ბავშვი*, 1371
File:St. Michael and the Dragon by unknown Spanish artist - Statens Museum for Kunst - DSC08174.JPG|უცნობი ესპანელი მხატვარი, *წმინდა მიქაელი და დრაკონი*
File:Korsfæstelsen.jpg|ლუკას კრანახი უფროსი (1472 – 1553), თარიღი უცნობია, *ჯვარცმა)*
File:Donato Bramante, Den hellige Christophorus (c. 1490).jpg|*მოწამე ქრისტეფორე*, დონატო ბრამანტე, 1490
File:Bortførelse på en enhjørning.jpg|*Abduction on a Unicorn*, by ალბრეხტ დიურერი, 1516
File:Lucas Cranach d.Ä. - Das Urteil des Paris (Statens Museum for Kunst).jpg|*პარისის სამსჯავრო*, ლუკას კრანახი უფროსი, 1527
File:Lucas Cranach the Elder - Venus with Cupid Stealing Honey - Google Art Project.jpg|*ვენერა და კუპიდონი*, ლუკას კრახანი უფროსი, 1530
File:Lucas Cranach d.Ä. - Melancholie (Statens Museum for Kunst).jpg|*მელანქოლია*, ლუკა კრანახი უფროსი, 1532,
File:Martin Luther by Lucas Cranach the Elder - Statens Museum for Kunst - DSC08170.JPG|*მარტინ ლუთერის პორტრეტი*, ლუკა კრანახი უფროსი, 1532,
File:The Tax Collector and His Wife by Marinus van Reymerswale - Statens Museum for Kunst - DSC08147.JPG|მარინუს ვან რეიმერსვალე, 1540, *მევახშე და მისი ცოლი*
File:Det fede køkken. "Voluptas Carnis".jpg|პიტერ არტსენი, 1565-1575, *მსუქანი სამზარეულო. ალეგორია*
File:Cornelis Cornelisz. van Haarlem - The Fall of the Titans - Google Art Project.jpg|კორნელის კორნელისენი, *ტიტანების დაცემა*, 1596-1598
File:Apollon og Diana straffer Niobe ved at dræbe hendes børn.jpg|*აპოლონი და დიანა სჯიან ნიობეს ბავშვების დახოცვის გამო*, აბრაჰამ ბლუმარტი
File:The Way to Calvary by Peter Brueghel the Younger - Statens Museum for Kunst - DSC08141.JPG|პიტერ ბრეიგელი უფროსი, დაახ.1605, *გოლგოთის გზა*
File:Hendrick Goltzius Cadmus Statens Museum for Kunst 1183.jpg|ჰენდრიკ გოლციუსი, 1573-1617 წლებს შორის, *კადმუსი კლავს დრაკონს*
File:Buste af Camilla Barbadori. Moder til Pave Urban VIII Barberini.jpg|*კამილა ბარბადორის ბიუსტი*, ჯოვანი ლორენცო ბერნინი, 1619
File:Isabel de Borbón, from Statens Museum for Kunst, by Diego Velázquez.jpg|დიეგო ველასკესი, დაახ. 1630, *ისაბელ დე ბურბონი*
File:Den sårede Filoktet.jpg|*დაჭრილი ფილოქტეტესი*, ნიკოლაი აბრაჰამ აბილდგაარდი, 1775
File:Bretagne-pige ordner planter i et drivhus.jpg|*Bretagne-pige ordner planter i et drivhus*, Aანა პეტერსენი, 1884
File:Arrestbygningen ved råd- og domhuset.jpg|*კოპენჰაგენის ციხე*, მარტინუს რიორბიუ, 1831
File:Bøgeskov i maj. Motiv fra Iselingen.jpg|*მაისის ტყე ისელინგენ-მანორში*, პიტერ კრისტიან სკოვსგაარდი, 1857
File:Modigliani alice.jpg|ამადეო მოდილიანი, დაახ. 1918, *ელისი*
File:Peter Paul Rubens - The Judgement of Solomon - Google Art Project.jpg|*სოლომონის სამსჯავრო* (1617) პეტერ პაულ რუბენსი

## ლიტერატურა 
* 
## რესურსები ინტერნეტში 
* National Gallery of Denmark website
* Copenhagen-Portal - Denmark's National Gallery 
## სქოლიო 
კატეგორია:სამხატვრო მუზეუმები და გალერეები კოპენჰაგენში
კატეგორია:დანიის ეროვნული მუზეუმები
კატეგორია:1896 წელს დაარსებული მუზეუმები
კატეგორია:1896 წელს დაარსებულები დანიაში
კატეგორია:დანიის ეროვნული გალერეა
კატეგორია:მუზეუმები ანბანის მიხედვით